armvectores/hy_wikipedia_2023 huggingface dataset:
1705

1705 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1705 թվականն է, 
XVIII դարի 5-րդ տարին։


== Դեպքեր ==


== Ծնունդներ ==


== Մահեր ==
Հունիսի 13 - Նահապետ Ա Եդեսացի, Ամենայն հայոց կաթողիկոս 1691 թվականից։ Հաջորդել է Եղիազար Ա Այնթապցուն
Ծանոթ տղամարդ (պատմվածք)

Ծանոթ տղամարդ (ռուս.՝ Знакомый мужчина), Անտոն Չեխովի պատմվածքներից, գրել է 1886 թվականին, առաջին անգամ հրատարակվել է 1886 թվականի ապրիլի 20-ին Օսկոլկի ամսագրում։


== Պատմություն ==
Անտոն Պավլովիչ Չեխովը «Ծանոթ տղամարդ» պատմվածքը գրել է 1886 թվականին։ Առաջին անգամ այն հրատարակվել է 1886 թվականի ապրիլի 20-ին հումորային գրական-գեղարվեստական Օսկոլկի ամսագրում (թողարկման համարը` 18)` վերնագրված «Մի քիչ ցավ» Անտոն Չեխովի ստորագրությամբ։ Նույն թվականի հուլիսի 6-ին պատմվածքը, առանց որևէ փոփոխության, հրապարակվել է ամենօրյա նորություններում։ Նոր անվամբ այն ընդգրկվել է Չեխովի երկերի ժողովածուի առաջին հատորում` հրատարակված 1899-1901 թվականներին Ադոլֆ Մարքսի կողմից։
Չեխովի կենդանության օրոք պատմվածքը թարգմանվել է բուլղարերեն, հունգարերեն, գերմաներեն, ֆրանսերեն, ռումիներեն, սերբախորվաթերեն և չեխերեն։


== Թեմա ==
Պատմվածքի սյուժեն Չեխովի մոտ ծագել է ռուս դրամատուրգ Վիկտոր Բիլիբինի նամակից։ 1886 թվականի ապրիլի 6-ին գրված նամակում Բիլիբինը Չեխովին առաջարկում է թեմա. «Նկարագրել մի պարկեշտ մարդու` մոռացված ճակատագրի կողմից, ով եկել է ընկերոջից պարտքով գումար խնդրելու։ Թվում է, թե ամո՞թ է. բայց նա չի էլ համարձակվում և շարունակ այլ բաների մասին է խոսում և այդպես էլ գումար չի խնդրում»։


== Սյուժե ==
Վանդա անունով մի երիտասարդ կին հիվանդանոցից դուրս գալուց հետո մնում է առանց գումարի։ Նա որոշում է այցելել այն մարդուն, ում վերջերս հանդիպել էր սրճարանում և գումար խնդրել։ Ֆինկելը, որը պարզվում է ատամնաբույժ է, խնդրում է նրան նստել աթոռին և սկսում է ստուգել ատամների վիճակը։ Հիասթափված ուշադրության բացակայությունից և հայելու մեջից երևացող իր խղճուկ տեսքից, Վանդան գումար չի խնդրում, իսկ հիվանդ ատամի հեռացման դիմաց տալիս է իր վերջին ռուբլին, որը մնացել էր փիրուզե մատանու վաճառքից։ Բարեբախտաբար, հաջորդ օրը նա նույն սրճարանում հանդիպում է մեկ այլ մեծահարուստ տղամարդու։


== Գրականություն ==
Чехов А. П. Знакомый мужчина // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. - М.: Наука, 1974-1982.
Журнал «Нива», «Ежемесячные приложения», 1903, № 10, с. 304-305.


== Ծանոթագրություններ ==


== Արտաքին հղումներ ==
Знакомый мужчина. Оригинальный русский текст, в Lib.ru/Библиотека Максима Мошкова
Սլովենական խոհանոց

Սլովենական խոհանոց (սլովեն.՝ slovenska kuhinja), սլովենական ազգի ազգային խոհանոցը, ինչպես նաև Սլովենիայի ազգերի խոհանոցը։
Սլովենական խոհանոցը յուրօրինակ է՝ դրանում միացված են սլավոնական, ավստրո-գերմանական և իտալական ավանդույթները։ Գերմանական ավանդույթներից վերցված են թթու կաղամբը, տապակած երշիկները, շնիցելը և խնձորե թխվածքը, իսկ ավստրիականից ձվածեղը, շտրուդելը և տորթերը։ Սլավոնական խոհանոցից ներառված են սնկային ուտեստները և ապուրները, հնդկացորենի ապուրը, հացաբուլկեղենային մթերքները, խմորագնդիկները։ Հունգարիայից վերցված են «բոգրաչը» և յուղալի ապուրները, իսկ միջնադարյան Իտալական խոհանոցից՝ ծովամթերքը և կանաչեղենը։
Ավանդական ուտեստներից են խոզի մսով, քացախով և բանջարեղենով ապուրը, տավարի արգանակը, սնկային ապուրը, ձկնապուրը և երշիկներով ապուրը։


== Աղբյուրներ ==
Սլովենիայի ազգային խոհանոց Archived 2012-11-07 at the Wayback Machine.
Շիլեգովիցա

Շիլեգովիցա (ռուս.՝ Шилеговица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տովա գետի ձախ ափում՝ 9,4 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունժա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014597
Հիդրոլոգիական ուսումնասիրությունների կոդը - 110001459
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կումանով

Կումանով (ուկրաիներեն՝ Куманів), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Կումանով գյուղում բնակվում էր 534 մարդ։ Բնակավայրը զբաղեցնում է 1919 կմ² տարածք։ Բնակչության խտությունը կազմում էր 278,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորուքի փառատոն

Մորուքի փառատոն (Մորուք fest), հայաստանյան ամենամյա փառատոն, որն առաջին անգամ տեղի է ունեցել 2019 թվականի հունիսի 15–ին Դիլիջանում։ Նպատակն է կոտրել բոլոր կարծրատիպերը Հայաստանում անցկացվող փառատոների ստանդարտ բնույթի հետ կապված և դրանով իսկ միջազգային զբոսաշրջային շուկայում բարձրացնել Հայաստանի գրավչության մակարդակը։


== Պատմություն ==
«Մորուքի փառատոնի» կազմակերպիչն է «ԷվենտՏուրա» ընկերությունը։ Այն դարձել է Հայաստանի առաջին փառատոներից մեկը, որն իր մեջ համապարփակորեն ներառում է զվարճանքը, հումորը, ժամանցը, աշխարհի նոր տենդեցների ռիթմը։
Փառատոնի ստեղծման համար հիմք է հանդիսացել վերջին շրջանում միջազգային մակարդակով նկատվող միտումը․ այսօր տղամարդկանց մոտ միջազգային մակարդակով նկատվում է մորուք պահելու տենդենց, ինչպես նաև կանանց շրջանակներում՝ մեծ հետաքրքրություն մորուքով տղամարդկանց նկատմամբ։


== Նկարագրություն ==
Փառատոնի շրջանակներում անց են կացվում մի շարք մրցույթներ, որոնք բաղկացած են տարբեր անվանակարգերից՝ «Երկար մորուք», «Կլասիկ մորուք», «Կաֆունե մորուք» «Կրեատիվ մորուք»։
Հունիսի 15-ին հայաստանյան հանրահայտ սափրիչները ցույց կտան իրենց հմտությունները, օրվա վերջում կրեատիվ մորուքներով մոդելները կընտրվեն կանանցից կազմված ժյուրիի կողմից, այնուհետև բոլոր անվանակարգերը կհայտարարվեն բեմից և կպարգևատրվեն։


== Տես նաև ==
Պոգոնոֆոբիա


== Ծանոթագրություններ ==
Դերյաբկինո (գյուղ, Սիչովսկի շրջան)

Դերյաբկինո (ռուս.՝ Дерябкино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միլցի (գյուղ, Պոլտավայի շրջան)

Անվան այլ կիրառումների համար տե՛ս՝ ՄիլցիՄիլցի (ուկրաիներեն՝ Мильці), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Միլցի գյուղում բնակվում էր 693 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարոյական փիլիսոփայութիւն (2055)

Բարոյական փիլիսոփայութիւն (2055), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2055 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 20,5 x 14.5 չափս։ Ձեռագիրը կազմված է 134 թերթից։ Գրված է միասյուն, նոտրգրով։ Կազմը` ստվարաթուղթ։


== Բովանդակություն ==
Դրուատումն իմաստութեան, Քննութիւն ի գիրս Սիրաքայ, Մեկնութիւն Եկկլէսիաստէսի։
Կապուտիկի վրդ-ի Վասն թարգմանութեան գրոյս։


== Ծանոթագրություններ ==
Շենավան (այլ կիրառումներ)

Շենավան անվանումը կարող է վերաբերել.

Շենավան (Արագածոտնի մարզ), գյուղ ՀՀ Արագածոտնի մարզում
Շենավան (Արմավիրի մարզ), գյուղ ՀՀ Արագածոտնի մարզում
Շենավան (Լոռու մարզ), գյուղ ՀՀ Լոռու մարզում
Շենավան (գետ), գետ ՀՀ Լոռու մարզում
Դենիս Քուեյդ

Դենիս Վիլյամ Քուեյդ  (անգլ.՝ Dennis William Quaid, ապրիլի 9, 1954(1954-04-09)[…], Հյուստոն), ամերիկացի կինոդերասան։ Ճանաչում է ձեռք բերել 1980-ական թվականներին` մասնակցելով մի քանի հայտնի ֆիլմերի նկարահանումների, այդ ժամանակվանից էլ ձևավորվել է հոլիվուդյան դերասանի նրա հաջողակ կարիերան։ ԽՍՀՄ տարիներին ավելի հայտնի դարձավ «Իմ թշնամի» ֆիլմի վարձույթից հետո։ Թոլդ Հեինսի «Դրախտից հեռու» ֆիլմում համասեռամոլ բիզնեսմենի դերի համար 2002 թվականին ստացել է մեծ թվով պարգևներ, այդ թվում և` «Ոսկե գլոբուս» մրցանակի առաջադրում։     


== Կենսագրություն ==
Դենիս Քուեյդը ծնվել է 1954 թվականի ապրիլի 9-ին, Հյուսթոնում (ԱՄՆ, Տեխաս նահանգ)։ Հայրը էլեկտրիկ էր, իսկ մայրը` անշարժ գույքի գործակալ։ Դենիսի ավագ եղբայրը` Ռենդի Քուեյդը, նույնպես դերասան է։ Դենիսն ավարտել է Բելեյրի ավագ դպրոցը և թատերական արվեստ է սովորել Հյուսթոնի համալսարանում, սակայն ուսումը չավարտած` թողել է համալսարանը։ Կորբեթ Թակը` Դենիսի զարմուհին, նույնպես դերասանուհի է։


== Կարիերա ==
Թողնելով համալսարանի ուսումը` Դենիսը մեկնում է Լոս Անջելես։ Սկզբից աշխատել է մանկական զբոսայգում որպես ծաղրածու և մատուցող։ Նա իր կինոկարիերան սկսել է 1975 թվականին` նկարահանվելով դրվագային դերերում։ «Հեռանալ» ֆիլմում նկարահանվելուց հետո նա սկսել է գրավել կինոքննադատների ուշադրությունը, իսկ 1983 թվականին ձեռք է  բերել նրանց վստահությունը և նկարահանվել է «Կարգին տղաներ» ֆիլմում տիեզերագնացի դեր է խաղացել։
1984 թվականին Քուեյդը նկարահանվել է «Կարգին տղաներ» ֆանտաստիկ ֆիլմում, որտեղ գլխավոր դերակատար պայծառատեսը փորձում է ազդեցություն ունենալ ԱՄՆ նախագահի մղձավանջների վրա։ Իր հաջորդ ֆանաստիկ ֆիլմը դարձել է «Իմ թշնամի» կինոնկարը` նկարահանված ըստ Բարի Լոնկերի համանուն պատմվածքի։ Այդ հաջողություններից հետո խաղում է ևս մեկ դեր` «Ներքին տիեզերք» կինոնկարում, ռեժիսորը Ջո Դանտեն է։ Քուեյդի կերպարը ուղևորվում է ստորջրյա բաթիսկաֆով։ Նկարահանումների ժամանակ նա ծանոթանում է Մեգ Ռայանի` իր ապագա 2-րդ կնոջ հետ։ ֆիլմի նկարահանման հետ մեկտեղ, Դենիսը երաժշտություն է գրում և նվագում «Շնաձուկ» խմբում։ Եվ նրա ստեղծագործած երգերից երեքը դարձել են ֆիլմի սաունդթրեք։ 2012 թվականին Քուեյդը «Վեգաս» ֆիլմում խաղացել է գլխավոր դեր։


== Ֆիլմեր ==


== Պարգևներ և առաջադրումներ ==
1988-«Independent Spirit Awards» պարգև լավագույն դերասան անվանակարգում «Մեծ հաճույք» ֆիլմում դերի համար։
2001-Սատուրն մրցանակի առաջադրում 2-րդ պլանի լավագույն դերասան անվանակարգում «Ռադիոալիք» ֆիլմում Ֆրենկ Սալիվանի դերի համար։
2003-«Ոսկե գլոբուս» մրցանակի առաջադրում 2-րդ կարգի լավագույն դերասան անվանակարգում «Դրախտից հեռու» ֆիլմում դերի համար։
2003-«Independent Spirit Awards» մրցանակ 2-րդ պլանի լավագույն դերասան անվանակարգում «Դրախտից հեռու» ֆիլմում դերի համար։


== Հավելյալ փաստեր ==
Քուեյդը ձախլիկ է։
Ունի ֆրանսիական և իռլանդական ծագում։
Կինոարտադրության զարգացման մեջ իր ունեցած ներդրումների համար Դենիսն արժանացել է աստղի Հոլիվուդյան փառքի ծառուղում։ Դրա համարն է 7018։


== Ծանոթագրություններ ==


== Արտաքին հղումներ ==
«Деннис Куэйд» (անգլ.) Internet Movie Database կայքում
Դենիս Քուեյդի կենդագրությունը http://archivsf.narod.ru/ կայքում
Վիյար Կոլմար

Վիյար Կոլմար (ֆր.՝ Villars-Colmars), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ալոս Կոլմար կանտոնի կազմի մեջ։ Կոմունայի շրջանը՝ Կաստելան։
Համայնքի INSEE կոդ՝ 04006։


== Բնակչություն ==
Համայնքի բնակչությունը 2008 թվականին կազմում էր 238 մարդ։


== Տնտեսություն ==
2007 թվականի տվյալներով 160 աշխատունակ տարիքի մարդկանցից (15-64 տարեկան) 107-ը տնտեսապես ակտիվ էին, 53-ը անգործ (ակտիվության ցուցանիշը 66,9 %, 1999 թվականին եղել է՝ 66,2 %)։ 107 աշխատունակ բնակիչներից 97-ը աշխատում էին (57 տղամարդ և 40 կին), անաշխատանք էին 10-ը (3 տղամարդ և 7 կին)։ 53 անգործ մարդկանցից 11-ը աշակերտներ կամ ուսանողներ են, 17-ը թոշակառու, 25-ը չէին աշխատում այլ պատճառներով.


== Տեսարժան վայրեր ==
Արևային ժամացույց (1699 թվական)
Սուրբ Ռաֆայել եկեղեցի


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Վիյար Կոլմար» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-5
Դոնի Վակուֆ

Անվան այլ կիրառումների համար տե՛ս՝ Դոնի Վակուֆ (այլ կիրառումներ)
Դոնի Վակուֆ (սերբ.՝ Доњи Вакуф), քաղաք Բոսնիա և Հերցեգովինայի կենտրոնական մասում։ Համանուն համայնքի վարչական կենտրոնը։ Տեղակայված է Յայցե, Բուգոյնո և Տրավնիկ համայնքների միջև։ Վարչականորեն համարվում է Բոսնիա և Հերցեգովինայի Միջբոսնիական կանտոնի մասը։ Նախկին անվանումը եղել է Դոլնե Սկոպլե։


== Բնակչություն ==


=== 1961 թվական ===
Ընդամենը - 16,036 (100 %)
Սերբեր - 7,870 (49,08 %)
Բոսնիացիներ - 6,289 (39,22 %)
Խորվաթներ - 976 (6,09 %)
Հարավսլավներ - 850 (5,30 %)
Այլազգիներ - 51 (0,32 %)


=== 1971 թվական ===
Ընդամենը - 20,393 (100 %)
Բոսնիացիներ - 10,528 (51,62 %)
Սերբեր - 8,767 (42,99 %)
Խորվաթներ - 924 (4,53 %)
Հարավսլավներ - 90 (0,44 %)
Այլազգիներ - 84 (0,42 %)


=== 1981 թվական ===
Ընդամենը - 22,606 (100 %)
Բոսնիացիներ - 11,600 (51,31 %)
Սերբեր - 8,574 (37,93 %)
Խորվաթներ - 635 (2,81 %)
Հարավսլավներ - 1,592 (7,04 %)
Այլազգիներ - 266 (1,18 %)


=== 1991 թվական ===
Ընդամենը - 24,232 (100 %)
Բոսնիացիներ - 13,393 (55,23 %)
Սերբեր - 9,375 (38,69 %)
Խորվաթներ - 686 (2,83 %)
Հարավսլավներ - 622 (2,57 %)
Այլազգիներ - 156 (0,64 %)


== Համայնքի բնակավայրեր ==
Բաբին Պոտոկ, Բաբինո Սելո, Բարիցե, Բլագայ, Բրդա, Բրդո, Բրեզիչանի, Չեհաիչի, Չեմալովիչի, Դալյան, Դոբրո Բրդո, Դոգանովցի, Դոլովի, Դոնի Ռասավցի, Դոնի Վակուֆ, Ջուլովիչի, Ֆակիչի, Ֆոնգե, Գալեշիչի, Գրաբանըիչի, Գրեդինա, Գրիչ, Գուվնա, Հեմիչի, Յաբլան, Եմանլիչի, Կարիչի, Կեժե, Կոմար, Կոչենիչի, Կոշչանի, Կովաչևիչի, Կրիվաչե, Կուտանյա, Լյուշա, Մակիտանի, Նովո Սելո, Օբորցի, Օրահովլյանի, Պետկովիչի, Պիլյուժիչի, Պոբրջանի, Պոնյավիչի, Պոտկրայ, Պրիբրաչա, Պրիսիկա, Պրուսաց, Ռասավցի, Տորլակովաց, Ուրիա, Վլաջևիչի, Վրբաս և Վրլյայ։
Դեյոթյան համաձայնագրի ստորագրումից հետո համարյա բոլոր բնակավայրերը մտել են Բոսնիա և Հերցեգովինայի Ֆեդերացիայի կազմում։ Միայն Լյուշան դարձել է Սերբիայի Հանրապետության մասը։


== Ծանոթագրություններ ==
(7175) 1988 TN2

(7175) 1988 TN2, աստերոիդ աստերոիդների հիմնական գոտում։ Հայտնաբերվել է 1988 թվականի հոկտեմբերի 11-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,542499 ա. մ., առավելագույնը մոտենում է 2,1131 ա. մ. հեռավորության վրա և հեռանում 2,9719 ա. մ.։ Արեգակի շուրջ մեկ ամբողջական պտույտ է կատարում 1480,78 երկրային օրվա ընթացքում, իր ուղեծրով շարժվելով միջինում 0,243116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7175) 1988 TN2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուբեն Հեքիմյան

Ռուբեն Հեքիմյան (1864, Ամասիա, Սեբաստիայի նահանգ - հունիս, 1915, Տերենտի ձոր), հայ բժիշկ, վիրաբույժ։


== Կենսագրություն ==
Ծնվել է 1864 թվականին Սեբաստիայի նահանգի Ամասիայի գավառի կենտրոն Ամասիա քաղաքում։ 1889 թվականին ԱՄՆ-ում ստացել է բժշկական բարձրագույն կրթություն և մասնագիտացել վիրաբուժության գծով։
Ամասիայի ազգային հիվանդանոցում աշխատել է որպես բժիշկ-վիրաբույժ։ Սպանվել է 1915 թ. հունիսին Տարենտեի ձորում՝ 51 տարեկանում, գնդակահարվելով։


== Գրականություն ==
Մեզպուրեան Արթօ, Հայ եւ ծագումով հայ բժիշկներ. Այբուբենական համառօտ անուանացանկ (1688-1940), Իսթանպուլ, 1940։
Խաչատրյան Լուսինե և Բաբլումյան Արփինե (կազմողներ), Ցուցակ Հայոց ցեղասպանության զոհերի (1915-1923 թթ.), գիրք 1, Սեբաստիայի նահանգ, Երևան, 2004։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Թբլղու

Թբլղու, գյուղ Արցախի Մարտակերտի շրջանում` Խաչեն գետի հովտում` 950 մետր բարձրության վրա։ Գտնվում է հանրապետության հյուսիս-արևելյան հատվածում, Մարտակերտ շրջկենտրոնից գտնվում է 51 կմ հեռավորության վրա, իսկ մայրաքաղաք Ստեփանակերտից` 40 կմ հեռավորության վրա։


== Աշխարհագրություն ==
Համայնքը լեռնային է, ունի 466,51 հա տարածք, որից 279,32 հա գյուղատնտեսական նշանակության, 142,82 հա անտառային հողեր։ Թբլղու համայնքի սահմանային գոտով հոսում է Տրտու գետի Քոլատակ վտակը։ Համայնքի տարածքում առկա են թվով 6 աղբյուրներ` «Տզզանի», «Սաքի ապոր», «Դարզին թավ», «Շորին ծորի», «Վանքի տակի» և «Լըսնըտեղի»։


== Թբլղուն Արցախյան ազատամարտին ==
1989 թվականին Թբլղուում կազմավորվել է աշխարհազորային և կամավորական ջոկատներ, որոնք առանձին կամ Մարտակերտի պաշտպանական շրջանի ստորաբաժանումների կազմում մասնակցել են Մարտակերտի (Կիչան, Ղազանչի, «Պուշկենյալ» բարձունք, Մաղավուզ, Մատաղիս, Չայլու) և այլ բնակավայրերի ինքնապաշտպանական և ազատագրական մարտերին։ Մարտական տարբեր գործողությունների ժամանակ հրամանատարներ են եղել Վ. Գրիգորյանը, Մ. Իսրայելյանը, Ս. Մկրտումյանը, Է. Բեգլարյանը, Է. Մարտիրոսյանը։ Թբլղուից զոհվել է 1 ազատամարտիկ։


== Բնակչություն ==
2015 թվականին Թբլղու համայնքի բնակչության թվաքանակը կազմում է 158 մարդ, կա 46 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ`անասնապահությամբ և հողագործությամբ։


== Պատմամշակութային հուշարձաններ ==
Կան պատմամշակութային հուշարձաններ` գերեզմանոց (XVIII-XIX դդ.), ամրոց «Աղուեն» (XII-XIII դդ.), խաչքար (XIII դ.), եկեղեցի (XIII դ.):


== Հասարարակական կառույցներ ==
2015 թվականին համայնքում գործում էր գյուղապետարան, մշակույթի տուն, բուժկետ, Քոլատակի միջնակարգ դպրոցի Թբլղուի մասնաճյուղը, որտեղ սովորում էին 7 աշակերտներ։


== Ծանոթագրություններ ==
Գարեգին Բաղդասարյան (այլ կիրառումներ)

Գարեգին Բաղդասարյան անուն-ազգանունը կարող է վերաբերել՝

Գարեգին Բաղդասարյան (19-20-րդ դարեր), գրող։
Գարեգին Մկրտչի Բաղդասարյան (1907-?), թղթակից։


== Ծանոթագրություններ ==
Ջերմոցային էֆեկտ

Ջերմոցային էֆեկտ, մարդու տնտեսական գործունեությամբ պայմանավորված՝ մթնոլորտում ջերմոցային գազերի խառնուրդների (ածխածնի երկօքսիդ, մեթան, օզոն, ազոտի երկօքսիդ, ֆրեոններ) կոնցենտրացիայի աճի հետևանքով Երկրի կլիմայի աստիճան, տաքացում։ Այդ գազերը բաց են թողնում արեգակնային ճառագայթումը և խոչընդոտում Երկրի մակերևույթից ջերմային երկարալիք ճառագայթումը։ Կլանվելով մթնոլորտում՝ վերջինիս մի մասը նորից անդրադառնում է հետ՝ Երկրի մակերևույթ, և առաջացնում ջերմոցային էֆեկտ։ Ջերմոցային գազերով հագեցած մթնոլորտը ծառայում է որպես ջերմոցի տանիք։ Ջերմոցային գազերի հիմնական աղբյուրը այրվող հանածո վառելանյութերն են՝ ածուխը, նավթը, բնական գազը (որոնց տարեկան ծախսը ներկայումս կազմում է ավելի քան 9 միլիարդ տոննա), այրվող կենսազանգվածը, ստորերկրյա հանքարդյունաբերության արտանետած գազերը։ 


== Ջերմոցային գազերի քանակը մթնոլորտում ==
Ջերմոցային գազերի առաջացման 50%-ը բաժին է հասնում ածխածնի օքսիդին, քլորֆտորածխաջրածինների բաժինը կազմում է 15-20%, մեթանինը՝ 18%։ Համերկրային ծավալներով ածխաթթու գազի պարունակությունը մթնոլորտում կատարում է այն դերը, ինչը կատարում է ապակին ջերմոցում։ Ածխաթթու գազը տաքանում է՝ տաքացնելով նաև մթնոլորտը ամբողջությամբ։ Հետևաբար որքան մթնոլորտում շատ է CO2, այնքան շատ է կլանվում ճառագայթներ և շատ է տաքանում մթնոլորտը։ 20-րդ դարի առաջին կեսում ածխաթթու գազի քանակը մթնորորտում եղել է 0,03%, 1956 թվականինայն կազմել է 0,028%, 1985 թվականին աճել է մինչև 0,034%, 2000 թվականին 0,038%։ Ըստ նշանակության՝ ջերմոցային գազերից երկրորդը մեթանն է նրա պարունակությունը մթնոլորտում ամեն տարի աճում է 1%-ով։ Մեթանի արտադրության հիմնական աղբյուրներն են աղբանոցները, գոմաղբը, բրինձը։ Մթնոլորտում մեթանի մեծ քանակություն հայտաբերվել է հյուսիսային կիսագնդի լայնություններում։


== Ջերմոցային էֆեկտի ազդեցությունը Երկրի կլիմայի վրա ==
Մթնոլորտում ածխածնի օքսիդների քանակի հոսքի ավելացումը կապված է քարածխի, նավթի, գազի և այլ վառելիքների այրման հետ, որը հանգեցնում է կլիմայի համերկրային փոփոխության։ Մթնոլորտում ջերմոցային գազերի կոնցենտրացիայի աճը հանգեցրել է կլիմայի համընդհանուր տաքացման, նախաարդյունաբերական ժամանակաշրջանի (19-րդ դարի վերջի) համեմատությամբ Երկրի միջին ջերմաստիճանը աճել է 0, 3-0, 6 °C-ով և 2020 թվականին կարող է կազմել 2, 2-2, 5 °C։ Դա մեր մոլորակի մակերևույթի վրա կառաջացնի խոնավության վերաբաշխում, կուժեղացնի սեզոնային, տարեկան և միջտարեկան անոմալիաները և կհանգեցնի համընդհանուր էկոլոգիական (բնապահպանական) ճգնաժամի (օվկիանոսների մակարդակի բարձրացում, հավերժական ձյան գոտիների խախտում և այլն)։ Ջերմոցային գազերի արտանետումը և կլիմայի համընդհանուր տաքացումը կարելի է նվազեցնել էներգիայի այլընտրանքային աղբյուրների (ջրի, քամու, արևային էներգիայի) օգտագործմամբ, մարդու տնտեսական գործունեության ընդհանուր հզորության նվազեցմամբ, անտառպահպանությամբ ու անտառների վերականգնմամբ և այլն։ Ահա այսքանից կարելի է ենթադրել, որ կլիմայական փոփոխությունները կապված են ջերմոցային գազերի աշխատանքով։


== Ծանոթագրություններ ==
Նիկիֆորովո (այլ կիրառումներ)

Նիկիֆորովո, կարող է վերաբերել՝

Նիկիֆորովո - գյուղ Ռուսաստանի Նովգորոդի մարզի Մոշենսկի շրջանի կազմում։
Նիկիֆորովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Պեզազյան վարժարան

Պեզազյան Վարժարան, հիմնադրվել է 1908 թվականին Կոստանդու Պոլսում, Պ․ Պեզազյանի ջանքերով։ Սկզբում կոչվել է հայկական կրթարան, իսկ 1910 թվականից Պեզազյան Վարժարան՝ ։ Գործել է միջնակարգ դպրոցի ծրագրով։ Ունեցել է գիշերօթիկ, ցերեկօթիկ բաժիններ և մանկապարտեզ։ Սովորել են մեծ մասամբ որբեր, աղքատ ընտանիքի երկսեռ երեխաներ։ Ավանդվել են հայերեն, ֆրանսական, գերմանական, թուրքական, ընդհանուր և հայ ժողովրդի պատմություն, աշխարհագրություն, բնական գիտություններ ևն։ Լեզուներից բացի բոլոր առարկաները դասավանդվել են ֆրանսերենով։ 1926 թվականին դասվել է լիցեյների շարքը։ 1942 թվականին բարձր դասարանները փակվել են, պահպանվել են մանկապարտեզը և նախակրթարանը։ 1955 թվականին դպրոցն իր գույքով նվիրվել է հայկական համայնքին։
Շոշափող հարթություն

Շոշափող հարթություն մակերևույթի՝ նրա որևէ M կետում. M կետով անցնող այնպիսի հարթություն, որի ցանկացած M՛ կետի հեռավորությունը այդ մակերևույթից բարձր կարգի անվերջ փոքր է MM՛ հեռավորության նկատմամբ (եթե ունենք 0-ի ձգտող երկու՝ α և ß մեծություններ, ապա ասում են, որ α-ն բարձր կարգի անվերջ փոքր է ß-ի նկատմամբ, եթե α/ß մեծությունը ձգտում է 0-ի)։ Եթե մակերևույթը տրված է z=f(x,у) հավասարումով, ապա այն իր М(х0, у0, f(x0, у0)) = М(х0, у0, z0) կետում կունենա շոշափող հարթություն այն և միայն այն դեպքում, եթե f(x, у)-ը (х0, y0) կետում դիֆերենցելի է․ այդ դեպքում շոշփող հարթության հավասարումը կլինի z—z0=A(x—x0)+B(y—у0) որտեղ՝

A=δf(х0,у0)/δx
B=δf(x0,y0)/δy։
Իմենի Իլիչա (այլ կիրառումներ)

Իմենի Իլիչա, կարող է վերաբերել՝

Իմենի Իլիչա - գյուղ Ռուսաստանի Լիպեցկի մարզի Դոբրինսկի շրջանի կազմում։
Իմենի Իլիչա - գյուղ Ռուսաստանի Խակասիա հանրապետության Ուստ-Աբականսկի շրջանի կազմում։
Մոլդովայի դրոշ

Մոլդովայի դրոշը կապույտ, դեղին, կարմիր (ձախից աջ), հավասարաչափ ուղղաձիգ շերտերով ուղղանկյուն պաստառ է։ Միջնամասում գտնվում է Մոլդովայի զինանշանը։ Լայնքի և երկայնքի հարաբերակցությունը 2։3 է։
Մուշկետ

Մուշկետը միջնադարյան հրազեն է, որը լայն օգտագործում է ունեցել Եվրոպայի և Ասիայի զանազան երկրներում։
«Մուշկետ» բառը հայերենին է փոխանցվել ռուսերենից (мушкет), որն, իր հերթին, փոխառել է ֆրանսերենից (mousquet)։
Մուշկետը հարթափող հրացան էր՝ ստեղծված Իսպանիայում 16-րդ դարում։ Այն փոխարինեց ավելի պրիմիտիվ և փոքր կարողության արկեբուզը։ Մուշկետը լցվում էր փողաբերանից, վառոդի բռնկումը և գնդակի արձակումը կատարվում էր պատրույգի օգնությամբ։ 19-րդ դարում մուշկետներն արդեն գործածությունից դուրս եկան և նրանց տեղը գրավեցին ակոսավոր հրացանները։
Ամենավաղ տեսակի մուշկետները սովորաբար սպասարկվում էին երկու զինվորների («մուշկետակիրների») կողմից, և հրաձգությունը կատարվում էր շարժական հենակի վրայից։ Տիպիկ մուշկետը մեկ ու կես մետր երկարություն ուներ, կշռում էր մոտ 9 կգ։ Կրակում էր 70 գրամ կշիռ ունեցող գնդակ, խղճուկ դիպուկությամբ և մոտավորապես 150 մետր հեռավորությամբ։ Նոր տեսակները ավելի կատարյալ և ճշգրիտ էին, ավելի թեթև և փոքր, և կարող էին բավականին բարձր դիպուկությամբ հարվածել մարդաչափ թիրախի՝ 70-80 մետր հեռավորության վրա։ Տրամաչափը՝ 20 մմ։
Միջնադարում մուշկետները վճռական դեր են խաղացել զինված ուժերի ռազմական գործողություններում, այդ թվում՝ թուրքերի կողմից 1453 թ. Կոստանդնուպոլսի պաշարման և վերջնական գրավման գործողություններում։
Նախագահ Զելենսկիի արտասահմանյան ուղևորությունների ցանկ

Ուկրաինայի նախագահ Վլադիմիր Զելենսկիի արտասահմանյան ուղևորությունների ցանկը ներկայացնում է նրա նախագահության ընթացքում արտասահման կատարած բոլոր պաշտոնական այցերը (2019 թվականի մայիսի 20-ից մինչ այժմ)։


== Այցելություններ ==


=== 2019 ===


=== 2020 ===


== Տես նաև ==
Վլադիմիր Զելենսկիի նախագահություն
Ուկրաինայի արտաքին քաղաքականություն


== Ծանոթագրություններ ==
Փոքրիկ մարդը

Փոքրիկ մարդը (անգլ.՝ Little Man), ամերիկյան կատակերգություն, որը նկարահանվել է 2006 թվականին ռեժիսոր Կինեն Այվորիի կողմից։ Գլխավոր դերերում խաղում են Մառլոն և Շոն Ուեյանսները։ Ֆիլմի սլոգանն է՝ «From the Guys Who Brought You White Chicks»։
ԱՄՆ-ում ֆիլմի պրեմիերան տեղի է ունեցել 2006 թվականի հուլիսի 14֊ին։


== Սյուժե ==
Գլխավոր հերոսը այնպես է ցանկանում հայր դառնալ, որ սխալմամբ փախուստի մեջ գտնվող գաճաճ-գողին ընդունում է որպես լքյալ երեխայի։ Նորաթուխ հայրիկը և նրա կինը որդեգրում են «երեխային» և սկսում ամեն կերպ հոգ տանել նրա մասին։ Մինչդեռ գողի գործընկերը, ում հետ թալանել էր ոսկերչական խանութը, փորձում է օգնել նրան «ծլկել» նոր ընտանիքից և վերցնել գողացված ադամանդը։


== Դերերում ==


== Բյուջե ==
«Փոքրիկ մարդը» ֆիլմի բյուջեն կազմել է 64 միլիոն դոլար, երկրի ներսում հավաքել է 58,645,052 դոլար, իսկ ամբողջ աշխարհում՝ 101,595,121 դոլար։


== Հետաքրքիր փաստեր ==
Ֆիլմի սյուժեն կապված է «Թոմն ու Ջերին» մուլտֆիլմի սերիաներից մեկի հետ, որտեղ փողոցային սև կատուն երեխա է ձևանում, որպեսզի գլխավոր հերոսներից գողանա ազդրը։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-03-27 at the Wayback Machine.
«Փոքրիկ մարդը»(անգլ.) ֆիլմը Allmovie կայքում:
Միխայլովկա (գյուղ, Լոզովայայի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1897 թվականին։
2001 թվականի տվյալներով Միխայլովկա գյուղում բնակվում էր 242 մարդ։ Բնակավայրը զբաղեցնում է 0,786 կմ² տարածք։ Բնակչության խտությունը կազմում էր 307,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միմի Կոդհելի

Միմի Կոդհելի (ալբ․՝ Mimi Kodheli, սեպտեմբերի 11, 1964(1964-09-11), Տիրանա, Ալբանիա), Ալբանիայի պաշտպանության նախարար (2013 թվականի սեպտեմբերի 13-ից)։ Այս պաշտոնը զբաղեցնող առաջին կին նախարարն է։


== Կենսագրություն ==
Միմի Կոդհելին ծնվել է 1964 թվականին, Ալբանիայում։ 1986 թվականին ավարտել է Տիրանայի համալսարանի տնտեսագիտական ֆակուլտետը, մագիստրոսի աստիճան ստացել է Նեբրասկայի Լինկոլն համալսարանի հանրային կառավարում ֆակուլտետից, 2000 թվականից համագործակցելով Տիրանայի համալսարանի հետ։ Դոկտորի կոչում ձեռք է բերել Վերոնայի համալսարանի (Իտալիա) տնտեսագիտական ֆակուլտետում։
Քաղաքական գործունեությունն սկսել է 2002 թվականին՝ նշանակվելով Տիրանայի փոխքաղաքապետ։ 2005 թվականին նշանակվել է Տիրանա համայնքի ոստիկանապետ, 2009 թվականին ընտրվել է խորհրդարանի անդամ՝ օրենսդիր մարմնում զբաղեցնելով տնտեսա-ֆինանսական հանձնաժողովի փոխնախագահի պաշտոնը։ 2007 թվականից սոցիալիստական կուսակցության անդամ է։ Աշխատել է նաև այլ ոլորտներում, ինչպիսիք են, միջազգային շուկաներ, պարտատոմսեր և ակտիվներ, աշխատանքի ներդրումային շուկաներ։ Մասնակցել է ԱՄՆ Պետ դեպարտամենտի կազմակերպած «Կանայք քաղաքականության մեջ» և անվտանգության ուսումնառության Մարշալ եվրոպական կենտրոնի ծրագրերին։
Տիրապետում է անգլերենի, իտալերենի, ֆրանսերենի և իսպաներենի։


== Ծանոթագրություններ ==


== Արտաքին հղումներ ==
Միմի Կոդհելի, Ալբանիայի պաշտպանության նախարար Archived 2016-03-07 at the Wayback Machine.
Ալբանիայի նախարարների խորհրդի պաշտոնական կայքը Archived 2015-03-16 at the Wayback Machine.
Անգոլական գենետ

Անգոլական գենետ (լատ.՝ Genetta angolensis (լատ. Genetta angolensis), վիվերների (մշկաբեշկների) ընտանիքի գիշատիչ կենդանի։


== Տարածագոտի ==
Տեսակը տարածված է Անգոլայում, Կոնգոյի Դեմոկրատական Հանրապետությունում, Մալավիում, Մոզամբիկում, Տանզանիայում, Զամբիայում։ Ապրում է բաց նոսր անտառներում (Brachystegia), երբեմն սավանաններում, հիմնականում համատաբար մեծ քանակությամբ սեզոնային տեղումներ ունեցող տարածքներում։ Կյանքի հանդեպ սպառնալիքները հայտնի չեն։ Հայտնի է, որ տեսակը գտնվում է մի քանի պահպանվող տարածքներում։


== Արտաքին տեսք ==
Ունի երկար, բարեկազմ մարմին, համեմատաբար կարճ ոտքեր և երկար պոչ։ Ունի մեծ աչքեր և բութ, եռանկյունաձև միջին չափսի ականջներ։ Առջևի և հետևի ոտքերն ունեն հինգ մատնաչափ կարճ, սուր ճանկեր, որոնք կորացած են և կիսով չափ ծալված։ Ոտքերի ոտնաթաթերը ուռած են մատների ու բարձիկների մեջ։ Արուները կարող են լինել ավելի մեծ և ծանր, քան էգերը։ Մազածածկույթն ունի մուգ կարմրամոխրագույն երանգ կամ սևադարչնագույն պուտերով։ Վզի և մեջքի վրա կլոր կամ ձվաձև մուգ շագանակագույնից մինչև սև պուտերով երանգավորվում են մեջքի վրայի սապատները։ Մեջքի սապատը բավականին երկար է (մինչև 6 սմ)։ Վերևի պուտերի երկու շարքը կարող են ջնջվել։ Առանձին պուտեր կան վերջույթներիի յուրաքանչյուր հատվածներում։ Մարմնի ներքևի հատվածը գորշ է և առանց պուտերի։ Դունչը մուգ մոխրագույն է։ Շատ մուգ գույնի կամ հատկապես մելանիզմ  (ի ծնե մաշկային հիվանդություն) ունեցող կենդանիները հազվադեպ չեն համարվում։


== Կենսաձև ==
Վարում է գիշերային կենսաձև, հանգստանում է ցերեկը լեռների մեջ գտնվող ապաստարաններում, ծառերի վրա կամ ստորգետնյա փոսերում։ Հավանական է վարում է մեծ չափով ծառից ծառ մագլցելու կենսաձև։ Հոտառությունը հրաշալի է, հատկապես լավ զարգացած է տեսողությունը, ցածր լուսավորության տակ կատարված յուրաքանչյուր շարժում հեշտությամբ նկատում է։ Սնվում են փոքր  ողնաշարավոր և անողնաշարավորներով կենդանիներով։ Կարող են ուտել նաև մրգեր և կենդանիների լեշեր։
Մեկ արուի բնակեցման տարածքը ավելին է մի քանի էգերի տարածքներից։ Արուներն  ու էգերը, հավանական է, զույգ են կազում բազմացման համար։ 1-4 ձագ ծնվում են անօգնական, կույր, փուսի մեջ կամ ծառերի խոռոչներում 70-77 օր հղիությունից հետո։


== Ծանոթագրություններ ==
Նորմանական տեսություն

Նորմանական տեսություն, նորմանիզմ (ռուս.՝ Норманская теория, норманизм), ուղղություն պատմագրության մեջ, ըստ որի նորմանները (վարյագներ) համարվում են պետության հիմնադիրներ Հին Ռուսիայում։ նորմանական տեսությունը ձևակերպվել է XVIII դարի 2-րդ քառորդում, Պետերբուրգի ԳԱ-ում աշխատող գերմանացի պատմաբաններ Գ․ Զ․ Բայերի, Հ․ Ֆ․ Միլլերի և այլոց կողմից (նորմանական տեսության կողմնակից էր հետագայում Ռուսաստան եկած Ա․ Լ․ Շլյոցերը)։ Հին ռուսական պետության նորմանական ծագման մասին եզրակացության հիմք է ծառայել «Անցած տարիների պատմության» հաղորդած տեղեկությունը, համաձայն որի, 862 թվականին վարյագների իշխաններ Ռյուրիկը, Սինեուսը և Տրուվորը հրավիրվել են Ռուսիա։ նորմանական տեսության քաղաքական իմաստն էր՝ ներկայացնել Հին Ռուսիան հետամնաց, անընդունակ ինքնուրույն պետականություն ստեղծելու, իսկ նորմաններին՝ այն ուժը, որը ռուսական պատմության հենց սկզբից ազդել է Ռուսաստանի, նրա տնտեսության և մշակույթի զարգացման վրա։ XVIII դարի կեսին նորմանական տեսության քննադատությամբ հանդես է եկել Միխայիլ Լոմոնոսովը՝ նշելով նորմանական տեսության գիտական սնանկությունը։ XVIII — XIX դարերին ազնվականական-միապետական պատմագրության մեջ նորմանական տեսություն դարձել է ռուսական պետության ծագման պաշտոնական տեսակետ (Ն․ Կարամզին և ուրիշներ)։ Այս կամ այն չափով «նորմանիստներ» է եղել բուրժական պատմաբանների մեծ մասը (Ս․ Մ․ Սոլովյով և ուրիշներ)։ նորմանական տեսության դեմ հանդես են եկել որոշ ազնվականական և բուրժական պատմաբաններ (Դ․ Ի․ Իլովայսկի, Ս․ Ա․ Դեդեոնով, Վ․ Գ․ Վասիլեսկի և ուրիշներ), որոնք, քննադատելով նորմանական տեսության որոշ կոնկրետ դրույթներ, չեն կարողացել բացահայտել նրա հակագիտականությունը։ Նորմանական տեսությամբ, որոշ հին ռուսական իշխանների (Օլեգ, Իգոր) և իշխանական դրուժինաներում նորմանվարյագների առկայությունը չի հակասում այն բանին, որ Հին ռուսական պետությունը կազմավորվել է ներքին հասարակական-տնտեսական հիմքի վրա։ Վարյագները համարյա հետք չեն թողել հին ռուսական նյութական և հոգևոր մշակույթի մեշ։ Ռուսիայում գտնվող նորման-վարյագները ձուլվել են բնիկների հետ և սլավոնացել։ XX դարի 20-ական թվականներից սկսած նորմանական տեսության դրույթները դարձել են ռուսական պատմության բուրժական աշխարհայեցողության բաղկացուցիչ մասը։
Բառգիրք (537)

Անվան այլ կիրառումների համար տե՛ս՝ Բառգիրք (այլ կիրառումներ)Բառգիրք (537), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 537 թվի տակ։ Ձեռագիրը գրվել 1673 թվականին Մելքիսեթ գրչի կողմից։ Ստացողը եղել է Մովսես վարդապետը։ Գրված է թղթի վրա, որը ունի 13,4×10 չափս։ Ձեռագիրը կազմված է 248 թերթից։ Պահպանակը ունի 3 էջ, գրված է՝ մագաղաթի վրա՝ ուղղագիծ երկաթաքարով։ Կազմը` կաշվեպատ տախտակ դրոշմազարդ, աստառը՝ շերտազարդ մետաքս, վանդակազարդ կտավ։ Հիշատակարաններ՝ 247բ։


== Բովանդակություն ==
Երևմիայի Մեղրեցւոյ Բառգիրք։
Բառք Գաղիանոսի, Վարդան դրոց, Թարգմանութիւն դեղոց, Հանդէս բանաստեղծաց, Եբրայեցւոց։
Անուանք հրեշտակաց, ԺԲ մարգարէից, ՀԲ ազգաց։
Մանունք։


== Ծանոթագրություններ ==
Անավարտ պատմություն (ֆիլմ)

«Անավարտ պատմություն» (ռուս.՝ «Неоконченная повесть»), խորհրդային գեղարվեստական ֆիլմ, որը նկարահանել է ռեժիսոր Ֆրիդրիխ Էրմլերը 1955 թվականին։


== Սյուժե ==
Տաղանդավոր նավաշինարար Յուրի Երշովի ոտքերը դժբախտ պատահարից հետո կաթվածահար են եղել, և նա շղթայված է մահճակալին։ Բայց Երշովը չի հանձնվում, շարունակում է ակտիվորեն ապրել և աշխատել։ Եվ ամեն առավոտ նա անհամբեր սպասում է տեղամասային բժշկի՝ Ելիզավետա Մուրոմցևայի ժամանմանը։ Ելիզավետա Մաքսիմովնան այրի է, ամբողջովին իրեն նվիրել է իր մասնագիտությանը։ Հիվանդի և բժշկի միջև ծագած ուժեղ զգացմունքը՝ սերը, օգնում է հրաշք գործել, և Երշովը սկսում է քայլել։


== Դերերում ==
Էլինա Բիստրիցկայա – Ելիզավետա Մաքսիմովնա Մուրոմցևա, տեղամասային բժիշկ
Սերգեյ Բոնդարչուկ – Յուրի Սերգեևիչ Երշով, Բալթյան գործարանի գլխավոր դիզայներ
Սոֆյա Գիացինտովա – Աննա Կոնստանտինովնա, Երշովի մայրը
Եվգենի Սամոյլով – Ալեքսանդր Դենիսովիչ Ագանին, նյարդաբան
Եվգենի Լեբեդև – Ֆեոդոր Իվանովիչ, շրջկոմի քարտուղար
Ալեքսանդր Լարիկով – Սպիրին պապ
Գերման Խովանով – Վասիլի Սպիրին, Նաստենկայի հայրը
Յուրի Տոլուբեև – Նիկոլայ Նիկոլաևիչ Սլադկով, առաջատար ինժեներ
Էրաստ Գարին – Կոլոսկով, վարսահարդար
Անտոնինա Բոգդանովա – մորաքույր Պոլյա
Վլադիմիր Վորոնով – Պոնոմարյով, հիվանդ
Սերգեյ Դվորեցկի – Սերգեյ Անդրեև, ուսանող
Օլգա Զաբոտկինա – Նադյա, ուսանող
Սերգեյ Կարնովիչ-Վալուա – Վալենտին Օսիպովիչ, պրոֆեսոր
Բորիս Լեսկին – խաբեբա
Վլադիմիր Չոբուր – գործարանի տնօրեն
Յուրի Բուբլիկով – գործարանի գլխավոր ինժեներ
Գլեբ Սելյանին – Վոլոդյա, ուսանող
Վալենտինա Չեմբերգ – հիվանդի մայր
Տանյա Խորիշկո – Նաստենկա (լուսագրերում նշված չէ)
Արիադնա Կուզնեցովա – շրջանավարտ (լուսագրերում նշված չէ)


== Նկարահանող խումբ ==
Սցենարի հեղինակ՝ Կոնստանտին Իսաև
Ռեժիսոր՝ Ֆրիդրիխ Էրմլեր
Օպերատոր՝ Անատոլի Նազարով
Նկարիչներ՝ Բելլա Մանևիչ, Իսահակ Կապլան
Կոմպոզիտոր՝ Գաբրիել Պոպով
Ֆիլմի տնօրեն՝ Թամարա Սամոզնաևա


== Փաստեր ==
Ֆիլմում հնչում է Պյոտր Չայկովսկու երաժշտությունը։
Ֆրիդրիխ Էրմլերի ֆիլմը դիտել է 29,3 միլիոն հանդիսատես, ինչը 406-րդ արդյունք է խորհրդային կինովարձույթի ողջ պատմության մեջ։


== Ծանոթագրություններ ==
Լեսովայա Պոլյանա (այլ կիրառումներ)

Լեսովայա Պոլյանա, կարող է վերաբերել՝

Լեսովայա Պոլյանա - գյուղ, Ուկրաինայի Ժիտոմիրի մարզի Բարանովի շրջանում
Լեսովայա Պոլյանա - գյուղ, Ուկրաինայի Սումիի մարզի Սերեդինա-Բուդայի շրջանում
Ալահերի

Անվան այլ կիրառումների համար տե՛ս՝ Ալահերի (այլ կիրառումներ)Ալահերի, գյուղ Ելիզավետպոլի նահանգի Զանգեզուրի գավառում։ Գտնվում էր Արաքսի մոտ՝ Բարգուշատ գետի գետաբերանի շրջակայքում։
Գյուղը հիշատակված է եղել ռուսական շտաբի տեղագրական 5-վերստանոց քարտեզում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կոլիզեում (թատրոն, Կուալա Լումպուր)

Կուալա Լումպուրի Կոլիզեում թատրոն (անգլ․՝Coliseum Theatre (Kuala Lumpur)), կինոթատրոն, որը գտնվում է Կուալա Լումպուրում՝ Մալայզիայում։ Երկրի ամենահին կինոթատրոններից մեկն է, կառուցվել է 1920 թվականին Չուա ընտանիքի ղեկավար Չուա Չենգ Բոկի կողմից։
Արտ-Դեկո ոճով շինությունը հարմարեցված է 900 հոգու նստելու համար և առանձնանում է պատշգամբով։ Հայտնի է Կոլիզեում սրճարանն ու հյուրանոցը, որը Վիլյամ Սոմերեստ Մուղամի ամենասիրելի ապաստարանն էր՝ բրիտանական Մալայում գտնվելու ընթացքում։ Սրճարան-հյուրանոցը գտնվում է թատրոնի հետևում, հենց ճանապարհի վրա։ Երկրի ամենահին և առանց դադարի գործող կինոթատրոնն է (բացառությամբ Երկրորդ աշխարհամարտի տարիներին Ճապոնիայի օկուպացյիայի շրջանի), կինոթատրոնում ամենաշատը հնդկական ֆիլմերի պրեմիերաներն էին տեղի ունենում։  1940 թվականին, Չուա Չենգ Բոկի վախճանից հետո, նրա ունեցվածքը շարունակում է տնօրինել Կոլիզեումը, մինչև նրա եղբորորդի պարոն Չուա Բուն Տեկի և նրա կնոջ՝ տիկին Խոր Ջու Սաիկի սեփական կազմակերպությունը 1973 թվականին ձեռք է բերում այն։
2006 թվականին Մալայզիայի կառավարությունը ծրագրել էր փակել թատրոնը և այն դարձնել մշակութային ժառանգության կենտրոն, բայց մտափոխվել էր, երբ հանրային աղմուկ էր բարձրացել այդ առաջարկից։ Ավելի ուշ, կառավարությունը որոշել է չփակել կինոթատրոնը։ Փոխարենը, նրանք պլանավորում էին մոտակայքում ավտոկայանատեղի կառուցել։
Այդ տարի, պարոն Չուա Սեոնգ Սիուն՝ վերջին սեփականատերեր պարոն Չուա Բուն Տեկի և տիկին Խոր Ջու Սաիկի ավագ որդին, հաջողությամբ հասնում է նրան, որ թատրոնի շենքը վերաբացվի և այն շարունակում է գործել ցայսօր։
2012 թվականին կինոթատրոնը պատկանում էր  Lotus Five Star Cinema (M) Sdn. Bhd.-ին և վերափոխվել է երկէկրան կինոթատրոնային համալիրի, որը բաղկացած է ընդհանուր 474 նստատեղից։ Կոլիզեում թատրոնը վերաբրենդավորվել է որպես LFS Կոլիզեում կինոթատրոնային համալիր և հանրության համար պաշտոնական բացվել է 2012 թվականի նոյեմբերին։ Այն ունի ծաղկուն բիզնես՝ ցուցադրելով՝ հիմնականում Բոլիվուդյան և Թամիլ/Հինդի ֆիլմեր։


== Տեղափոխում ==
Թատրոնը քայլելով հեշտ է գտնել է Բանդարայի LRT ( Bandaraya LRT Station)  և Նեգարա Բանկի KTM (Bank Negara KTM station) կայարաններից։


== Ծանոթագրություններ ==


== Արտաքին հղումներ ==
The Coliseum Theatre at Cinema Treasures.
(311) Կլավդիա

(311) Կլավդիա (անգլ.՝ Claudia), աստերոիդ աստերոիդների հիմնական գոտում։ Հայտնաբերվել է 1891 թվականի հունիսի 11-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,89711 ա. մ., առավելագույնը մոտենում է 2,8883 ա. մ. հեռավորության վրա և հեռանում 2,9059 ա. մ.։ Արեգակի շուրջ մեկ ամբողջական պտույտ է կատարում 1801,13 երկրային օրվա ընթացքում, իր ուղեծրով շարժվելով միջինում 0,199874 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,23° անկյուն։
Կլավդիա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(311) Կլավդիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դրախտուհի

Դրախտուհի, հայկական իգական անուն։ Առաջացել է հայերեն դրախտ բառից։ Նորակերտ հազվագյուտ անուն է։


== Ծանոթագրություններ ==
Ոչ ակորդային հնչյուններ

Սովորաբար երաժշտական շարադրության մեջ տարբերում թն մեղեդին և նրա ակորդային (հարմոնիկ) նվագակցությունը` ակոմպանեմենտը։
Մեղեդիի ամեն մի հնչյուն կարող է լինել ակորդային կամ ոչ ակորդային։
Հիմնական, տերցիային, կվինտային, սեպտիմային և, վերջապես, նոնային հնչյունները հանդիսանում են ակորդային։
Ոչ ակորդային է ամեն մի այլ հնչյուն, որ չի մտնում տվյալ պահին հնչող ակորդի կազմի մեջ։ Սակայն, երբեմն մեղեդիի զարգացումը հիմնվում է միայն ակորդային հնչյունների վրա։ Օրինակ XVIII դարի և XIX դարի սկզբի երաժշտությանը բնորոշ մեղեդիների զգալի մասը կառուցված է միայն ակորդային հնչյունների շարադրանքով։ Սակայն հաճախ մեղեդին հյուսվում է ակորդային և ոչ ակորդային հնչյունների կապակցված հաջորդականությունից։


== Տեսակներ ==


=== Հապաղում հնչյուն ===
Հապաղումը ոչ ակորդային հնչյուն է տակտի ուժեղ (կամ համեմատաբար ուժեղ) մասում. նա ուշացնում է ըստ բարձրության հարևան ակորդային հնչյունի հանդես գալը, որ սովորաբար հանդիպում է անմիջապես հապաղումից հետո։ Բացի հապաղումից մնացած ոչ ակորդային հնչյունները հանդես են գալիս տակտի թույլ մասում։


=== Անցողիկ հնչյուն ===
Անցողիկ հնչյունը աստիճանական շարժումով անցում է վեր կամ վար` երկու տարբեր ակորդային հնչյունների միջև։


=== Օժանդակ հնչյուն ===
Օժանդակ հնչյունը աստիճանական շարժումով, ներքևից կամ վերևից, միացնում է որևէ ակորդային հնչյուն իր կրկնողության հետ։


=== Կանխիկ հնչյուն ===
Կանխիկը (ռուս.՝ предъем) հանդես է գալիս որպես հաջորդող ակորդից վերցված հնչյուն (տակտի թույլ մասում)։


== Աղբյուրներ ==
Ի.Դուբովսկի, Ս. Եվսեև, Ի. Սպոսոբին, Վ. Սոկոլով, Հարմոնիայի դասագիրք, Երևան, 1978, Էջ 12-13, 13-15
Նաուրուի օրհներգ

Նաուրուի պետական օրհներգը, «Nauru Bwiema» երգն է («Նաուրու, մեր հայրենիք»)։ Խոսքերի հեղինակը Մարգարետ Հենդրին է (Margaret Hendrie), իսկ երաժշտության հեղինակը Լոուրենս Հենրի Հիքսը (Laurence Henry Hicks)։ Օրհներգը հաստատվել է 1968 թ-ին։
Տալմենկա (Բերդի վտակ)

Անվան այլ կիրառումների համար տե՛ս՝ Տալմենկա (այլ կիրառումներ)Տալմենկա (ռուս.՝ Тальменка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բերդ գետի աջ ափով՝ 35 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200005203
Հիդրոլոգիական ուսումնասիրությունների կոդը - 115200520
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ստանարի (այլ կիրառումներ)

Ստանարի կարող է վերաբերվել.

Ստանարի, գյուղ Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Ստանարի, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Մոշչենկի (գյուղ, Ուգրանսկի շրջան)

Մոշչենկի (ռուս.՝ Мощенки), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկո Պանտելիչ

Մա́րկո Պ́անտելիչ (սերբ.՝ Марко Пантелић, սեպտեմբերի 15, 1978(1978-09-15), Բելգրադ, ՀՍՖՀ), սերբ ֆուտբոլիստ, հարձակվող։


== Կենսագրություն ==
Պանտելիչը հայտնի է նրանով, որ իր կարիերայի ընթացքում հանդես է եկել 8 տարբեր երկրների 11 ակումբներում՝ հասցնելով խաղալով Հունաստանում, Ֆրանսիայում, Շվեյցարիայում, Իսպանիայում, Ավստրիայում, Սերբիայում, Գերմանիայում և Հոլանդիայում։
2008/09 մրցաշրջանից հետո Մարկոն հեռացել է Բեռլինի «Հերթա» ֆուտբոլային ակումբից, որի կազմում Բունդեսլիգայում անցկացրած 4 մրցաշրջանում խփել է 45 գնդակ, և մինչև 2009 թվականի սեպտեմբերը մնացել է առանց ակումբ, մինչև վերջապես տեղափոխվել է Ամստերդամի «Այաքս» ֆուտբոլային ակումբ։
«Այաքսի» կազմում Մարկոն հարձակվողների զույգ է կազմել ուրուգվայցի երիտասարդ խաղացող Լուիս Սուարեսի հետ, ում հետ Նիդեռլանդների առաջնության 2009/10 մրցաշրջանի 34 խաղերում խփել են 51 գոլ (35 գոլ Սուարեսը, 16 գոլ՝ Պանտելիչը)։  Հաջորդ մրցաշրջանում այդ զույգն այլևս «Այաքսի» կազմում չէր. Սուարեսը տեղափոխվել է «Լիվերպուլ», և Պանտելիչը՝ հունական «Օլիմպիակոս»։ Մարկոն վերադարձել է Հունաստան իր կարիերայի սկզբում «Իրակլիսում» խաղալուց 13 տարի անց։


== Կարիերան հավաքականում ==
Հարավաֆրիկյան Հանրապետությունում կայացած 2010 թվականի աշխարհի առաջնությունում Մարկոն խփել է իր միակ գոլը Ավստրալիայի դեմ խաղում, այնուամենայնիվ Սերբիայի հավաքականը պարտվել է 1։2 հաշվով և չի կարողացել դուրս գալ խմբից՝  գրավելով վերջին տեղը։


== Վիճակագրություն ==


== Ձեռքբերումներ ==
Այաքս

Նիդերլանդների գավաթի դափնեկիր - 2010Օլիմպիակոս (Պիրեյոս)

Հունաստանի չեմպիոն - 2011, 2012, 2013
Հունաստանի գավաթի դափնեկիր - 2012, 2013


== Ծանոթագրություններ ==


== Արտաքին հղումներ ==
Մարկո Պանտելիչը Բունդեսլիգայում(անգլ.)
Կորուստից հետո

«Կորուստից հետո», Հովհաննես Թումանյանի բանաստեղծություններից՝ գրված 1891։


== Պատմություն ==
Հովհաննես Թումանյանն այս բանաստեղծությունը գրել է 1891 թվականին մայիսի 7-ին։
Ինքնագիրը չի պահպանվել։
Առաջին անգամ տպագրվել է 1892 թվականում՝ Մոսկվայում լույս տեսած Հովհաննես Թումանյանի բանաստեղծությունների երկրորդ հատորում (էջ 117), թվագրված՝ «1891 թվականին մայիսի 7»։
Այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 71)։
Արտատպվել է՝ 1892 թվականին Մոսկվայում լույս տեսած Հովհաննես Թումանյանի բանաստեղծությունների երկրորդ հատորից։


== Ծանոթագրություններ ==
Արդվան Ստորին

Արդվան Ստորին, գյուղ Արևմտյան Հայաստանում, Բիթլիսի վիլայեթի Բարվարի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Օլխովկա (այլ կիրառումներ)

Օլխովկա, կարող է վերաբերել՝

Օլխովկա - գյուղ, Ուկրաինայի Անդրկարպատյան մարզի Իրշավայի շրջանում
Օլխովկա - գյուղ, Ուկրաինայի Ժիտոմիրի մարզի Եմելչևի շրջանում
Օլխովկա - գյուղ, Ուկրաինայի Խարկովի մարզի Խարկովի շրջանում
Օլխովկա - գյուղ, Ուկրաինայի Չեռնիգովի մարզի Սեմյոնովկայի շրջանում
Օլխովկա - գյուղ, Ուկրաինայի Վոլինի մարզի Գորոխովի շրջանում
Օլխովկա - քաղաքատիպ ավան, Ուկրաինայի Դոնեցկի մարզի Ժդանովկայի քաղաքային խորհրդում
Օլխովկա - գետ Ռուսաստանում,Կամչատկայի երկրամասի հյուսիսարևմտյան մասում, թափվում է Օխոտի ծով
Օլխովկա - գետ Ռուսաստանում, հոսում է Կալինինգրադի մարզում և Գուրևսկի շրջանում, թափվում է Բալթիկ ծով
Օլխովկա - գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Լուպյա գետի ձախ ափին
Օլխովկա - գետ Ռուսաստանում, հոսում է Դարովսկի շրջանում, Կիրովի մարզում։ Գետաբերանը տեղակայված է Բաբիցա գետի աջ ափին
Կավաք (Նոր Խանի գավառ)

Անվան այլ կիրառումների համար տե՛ս՝ Կավաք (այլ կիրառումներ)Կավաք, գյուղ Արևմտյան Հայաստանում, Սեբաստիայի վիլայեթի Նոր Խանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
AOT-կոմպիլյացիա

AOT-կոմպիլյացիան (անգլ.՝ Ahead-of-time (AOT) compilation) կոմպիլյացիայի տեսակ է, որը օգտագործում է Ahead of Time Compilation (իրականացում կոմպիլյացիայից առաջ)։ Օգտագործվում է ինչպես բարձր մակարդակի լեզուների համար, ինչպիսին են C-ն և С++-ը կամ Pascal-ը, այնպես էլ միջանկյալ լեզունների կոմպիլյացիայի համար, ինչպիսին են բայթկոդ Java, .NET Common, Intermediate Language (CIL), IBM System/38, IBM System i.
Լեզունների մեծամասնությունը օգտագործում է JIT մեթոդը, որը թույլատրում է իր կատարման ժամանակ կոմպիլյացնել միջանկյալ կոդը միանգամից բինար կոդի, որը թուլ է տալիս զգալիորեն մեծացնել կատարման արագությունը։ JIT-ը պահանջումէ լրացուցիչ հիշողություն։
'АОТ' մեթոդը չի պահանջում լրացուցիչ հիշողություն և АОТ-կոմպիլյացիան համակարգի վրա կատարվում է մինիմալ ծանրաբեռնվածությամբ։ Կոմպիլյացիայի պրոցեսսը ամբողջությամբ կատարվում է ծրագրի կատարումից առաջ։

JIT կոմպիլյացիան կարող է կիրառվել ինչպես ամբողջ ծրագրում, այնպես էլ դրա առանձին մասերում։ Օրինակ տեքստային ձևախիչը (անգլ.՝ text editor) կարող է կոմպիլյացնել ռեգուլյար արտահայտությունները տեքստի ավելի արագ փնտրման համար։ AOT-կոմպիլյացիայի հետ այդպիսի բան անել հնարավոր չէ, քանի որ տվյալները տրամադրում են ծրագրի կատարման ժամանակ, այլ ոչ թե կոմպիլյացիայի ժամանակ։


== Արտաքին հղումներ ==
Speed: NGen Revs Up Your Performance with Powerful New Features -- MSDN Magazine, April 2005
Mono AOT
Excelsior JET -- Certified Java SE Implementation with AOT compiler Archived 2010-12-16 at the Wayback Machine.
GNU Compiler for Java Archived 2008-04-18 at the Wayback Machine.
AOT compilation of asm.js
Aonix PERC Ultra
Real-time Java, Part 2: Comparing compilation techniques -- IBM developerWorks, April 2007
Improving Swing Performance: JIT vs AOT Compilation -- LinuxWorld Magazine, November 2004 Archived 2008-06-12 at the Wayback Machine.
manta


== Գրականություն ==
Trustworthy Compilers